Az Okleveles Microsoft Szakértő minősítés (MCP)

Az Okleveles Microsoft Szakértő (Microsoft Certified Professional, MCP) minősítés a legjobb eszköz Microsoft szoftverekkel foglalkozó számítástechnikai szakemberek tudásának mérésére. Segítségével a legjobb szakemberek elnyerhetik a megérdemelt elismertséget. A minősítés megszerzéséhez a jelentkezőnek vizsgákat kell letennie, amelyek a Microsoft által megállapított kérdésekből állnak.

A megszerezhető oklevélfajták

Okleveles Termékspecialista (MCPS)

Alapos ismeretekkel rendelkezik legalább egy Microsoft operációs rendszerről. Ezenkívül további vizsgákkal bizonyíthatja jártasságát a BackOffice termékkörben, a fejlesztői eszközök vagy az irodai alkalmazások területén.

Okleveles Rendszermérnök (MCSE)

Ért magas szintű, Windows NT-re és BackOffice-ra épülő információs rendszerek megtervezéséhez, létrehozásához, karbantartásához.

Okleveles Fejlesztő (MCSD)

Ért üzleti szoftvermegoldások fejlesztéséhez Microsoft fejlesztőeszközökkel, Microsoft technológiák és platformok felhasználásával.

Mit nyújt az MCP oklevél?

Az MCP oklevél egy világszerte elfogadott bizonyítvány. A Microsoft abban is segít, hogy az MCP vizsgások megkülönböztethessék magukat a többi szakembertől: számukra megadja — bizonyos szabályok betartása mellett — a Microsoft logo használatának jogát, így például a névkártyájukon is szerepeltethetik azt.

Az elért fokozattól függően egy évig ingyen vagy kedvezménnyel kapják a havonta megjelenő TechNet információs CD-t, valamint rendszeresen, a Beta Evaluation CD program keretében ingyenesen hozzájutnak a legújabb Microsoft termékbétákhoz.

Hogyan szerezhető meg az oklevél ?

Vizsgákat az alábbi Prometric (korábbi nevén Drake) vizsgáztatóközpontokban lehet tenni:

- Budapest Műszaki Egyetem Mérnöktovábbképző Intézetében minden hét keddjén, szerdáján és csütörtökén 9:00 és 15:00 óra között. (jelentkezés: 463-2959-es telefonon Balog Editnél)
- A Számalk Oktatóközpont vizsgaközpontjában minden héten hétfőn és csütörtökön 9:00 és 16:00, illetve pénteken 9:00 és 14:00 óra között. (jelentkezés a 203-0304/3050-es telefonon Kele Károlynál; telefax: 203-0318; e-mail: kele@gd-szamalk.hu)
- Walton System House (jelentkezés: 344-3838-as telefonon vagy a t.soos@walton.hu levélcímen)

Egy vizsga díja 7800 Forint. A vizsga során számítógép teszi fel a kérdéseket.

Felkészülés

A vizsgákon feltett kérdésekhez hasonló kérdésekből álló próbavizsgák szerezhetők be a Microsoft Szoftver Információnál (telefon: 267-4636). Ugyanitt részletes anyagokat kaphatnak az érdeklődők arról is, hogy egy-egy vizsga pontosan milyen területeket fed le. (MCP Roadmap)

A Hivatalos Microsoft Továbbképző Központok egyes vizsgákhoz felkészítő tanfolyamokat szerveznek. Ezek időpontjait a Microsoft WWW lapjain olvashatják (http:www.microsoft.com/hun/partners). A vizsgákra való felkészítést segítendő, a Microsoft önálló tanuláshoz is használható tanfolyami anyagokat állított össze, amelyek szintén a Továbbképző Központokban szerezhetők be. Telefonszámok: Controll Oktatóközpont: 202-6898; Microffice: 351-5340; Mérnöktovábbképző Intézet: 463-2905; Rolitron Informatika: 270-5120; Számalk: 203-0304/3050; Vescont: (88) 325-211, Walton System House: 344-3838

A http://www.microsoft.com/train_cert címen megtalálható az összes vizsga és tanfolyam részletes leírása.

Microsoft Certified Professional vizsgák

Kód | MC P S | MC S E | MC S D | A pillanatnyilag érvényes vizsgák listája (a vizsgák legfrissebb listája és felkészülési tanácsok itt találhatók: http://www.microsoft.com/train_cert)
70-30 | C | C |  | Microsoft Windows 3.1
70-48 | C | C |  | Microsoft Windows for Workgroups 3.11
70-63 | C | C |  | Implementing and Supporting Microsoft Windows 95
70-42 | C | C |  | Implementing and Supporting Microsoft Windows NT Workstation 3.51
70-73 | C | C |  | Implementing and Supporting Microsoft Windows NT Workstation 4.0
70-43 | C | C |  | Implementing and Supporting Microsoft Windows NT Server 3.51
70-67 | C | C |  | Implementing and Supporting Microsoft Windows NT Server 4.0
70-39 | E |  |  | Microsoft Excel 5.0 for Windows
70-38 | E |  |  | Microsoft Project 4.0 for Windows
70-66 | E |  |  | Microsoft Word for Windows 95
70-46 |  | C |  | Networking with Microsoft Windows for Workgroups 3.11
70-47 |  | C |  | Networking with Microsoft Windows 3.1
70-58 |  | C |  | Networking Essentials
70-68 |  | C |  | Implementing and Supporting Microsoft Windows NT Server 4.0 in the Enterprise
70-37 | E | E |  | Microsoft Mail for PC Networks 3.2—Enterprise
70-53 | E | E |  | Internetworking Microsoft TCP/IP on Microsoft Windows NT 3.5-3.51
70-12 | E | E |  | Microsoft SNA Server
70-14 | E | E |  | Implementing and Supporting Microsoft Systems Management Server 1.1
70-22 | E | E |  | Microsoft SQL Server 4.2 Database Administration for Microsoft Windows NT
70-21 | E | E | E | Microsoft SQL Server 4.2 Database Implementation
70-26 | E | E |  | System Administration of Microsoft SQL Server 6
70-27 | E | E | E | Implementing a Database Design on Microsoft SQL Server 6
70-75 | E | E |  | Implementing and Supporting Microsoft Exchange
70-77 | E | E |  | Implementing and Supporting Microsoft Internet Information Server 3.0
70-150 | C |  | C | Microsoft Windows Operating Systems and Services Architecture I
70-151 | C |  | C | Microsoft Windows Operating Systems and Services Architecture II
70-50 | E |  | E | Microsoft Visual Basic 3.0 for Windows—Application Development
70-51 | E |  | E | Microsoft Access 2.0 for Windows—Application Development
70-52 | E |  | E | Developing Applications with Microsoft Excel 5.0 Using Visual Basic for Applications
70-54 | E |  | E | Programming in Microsoft Visual FoxPro 3.0 for Windows Exam
70-24 | E |  | E | Developing Applications with C++ Using the Microsoft Foundation Class Library
70-65 | E |  | E | Programming with Microsoft Visual Basic 4.0
70-69 | E |  | E | Microsoft Access for Windows 95 and the Access Developer’s Toolkit
70-25 | E |  | E | Implementing OLE in Microsoft Foundation Class Library 4.0 Applications

A táblázat használata

A termékspecialista cím elnyeréséhez egy operációs rendszer vizsgát kell letenni az MCPS oszlopban C betűvel jelzettek közül. A termékspecialista az E betűs választható vizsgák bármelyikének letételéről külön diplomát kap.

A rendszermérnöki címhez 4 darab operációs rendszer vizsgát és 2 darab E jelű vizsgát kell letennie a pályázónak. Először el kell döntenie, hogy Windows NT 3.51-ből vagy Windows NT 4.0-ból kíván-e vizsgázni.

Windows NT 3.51 esetén az operációsrendszer-vizsgák: | Windows NT 4.0 esetén az operációsrendszer-vizsgák:
1 Windows platform (70-30, 70-63 vagy 70-48) | 1 ügyfél vizsga (70-63, 70-73, 70-30 vagy 70-48)
1 Windows NT munkaállomás (70-42) | 1 Windows NT Server vizsga (70-67)
1 Windows NT kiszolgáló (70-43) | 1 nagyvállalati szintű Windows NT Server vizsga (70-68)
1 Windows hálózatkezelés (70-46, 70-47 vagy 70-58) | 1 hálózatkezelés (70-46, 70-47 vagy 70-58)

2 alkalmazás az E jelűek közül (70-26 vagy 70-22, 70-21 vagy 70-27, 70-37, 70-12, 70-53, 70-14, 70-75, 70-77)
A két SQL Server Admin vizsga (70-26 és 70-22), illetve a két SQL Implementáció vizsga itt nem számít külön vizsgának.

A fejlesztői címhez a két kötelezőn kívül két választható vizsga letétele szükséges. A választható és a kötelező vizsgák a táblázat MCSD jelű oszlopában találhatóak.

További információk

A vizsgák lebonyolításával kapcsolatos kérdésekkel kérjük, forduljon a Prometric vizsgaközpontokhoz (elérhetőségeket lásd fent), a Microsoft Certified Professional programmal kapcsolatosakkal pedig a Microsoft Szoftver Információhoz (tel: 267-4636; e-mail: msinfo@ms.zene.hu).

Hozzánk érkező elektronikus levelét automatikus rendszer továbbítja ügyfélszolgálatunk munkatársaihoz. Kérjük, a levél szövegrészében tüntesse fel elektronikuslevél-címét annak érdekében, hogy a továbbítások után is biztosan válaszolhassunk Önnek. Köszönjük segítségét!